text: El diumenge al Cruïlla és dia d'amics i família! - Cruïlla Barcelona Summer Festival
  El diumenge al Cruïlla és dia d'amics i família!
  El diumenge 10 de juliol és dia per passar-ho molt bé amb amics i família
  Passar el diumenge al Cruïlla aquest any, està pensat exclusivament per a què puguis gaudir dels teus en un entorn tranquil i divertit. Volem posar encara més accent familiar a la jornada del diumenge i per això, a més dels concerts de Calexico i Elefantes, oferirem tota una sèrie d'activitats perquè els reis i reines de la casa s'ho passin d'allò més bé al Cruïlla.
  Espectacle de titelles gegants
  Imatge: actuaproduccions.com
  Amb la col·laboració d'Actua Produccions, veurem una gran posada en escena on dues criatures arribades de Terres de Fantasia ens conviden a fer un sorprenent viatge visual i sonor a través dels 5 continents. "Les Nòmades" serà un viatge teatral a un món imaginari ple de noves sensacions; un espectacle itinerant de gran format, interactiu amb el públic i per a gaudir en família. Fundada en l'any 2003, Actua Produccions és una companyia catalana de Barberà del Vallès que posarà el toc creatiu i fantàstic a la jornada del diumenge.
  Jocs populars i cucanya
  Imatge: Guixot de 8
  Ja sabeu que ens agrada mantenir algunes tradicions, i ho fem gràcies a Guixot de 8, la primera companyia catalana que converteix el joc en un espectacle de carrer. D'una forma molt original, s'instal·laran jocs de fabricació pròpia i construïts amb materials reciclats al recinte del Fòrum perquè molts de vosaltres torneu a aquells anys tan dolços i ho compartiu amb els vostres nens i nenes.
  Pintura per tot arreu
  Imatge: Think Big Project
  Diuen que qui vol aconseguir els seus propòsits, ha de pensar en gran. Think Big Project, sense dubte, ens farà trencar amb qualsevol límit espacial ja que es tracta d'una organització d'il·lustradors que ens apropa al dibuix de GRAN FORMAT amb una manera de fer poc convencional: Empaperem l'espai urbà amb paper blanc i donem via lliure a la nostra imaginació donant color i vida al nostre entorn. Això de "quedar-se en blanc" ja no existeix, amb aquest taller la diversió i la creativitat estan assegurades!
  Circuits d'aventura per a totes les edats
  Imatge: Bosc Urbà
  Teniu ganes de passar-ho bé? Aquest any podreu fer servir les instal·lacions de Bosc Urbà i sentir-vos com a la jungla: tirolines, xarxes, lianes, puenting, ponts i troncs que estaran ubicats en plataformes de fins a 9 metres d'alçada! Us atrevireu? Aquestes són algunes de les més de trenta atraccions que t'esperen a tu, als més menuts i menudes, i a tots aquells que us agraden les emocions fortes.
  Espectacle de circ i malabars
  Imatge: La Central del Circ
  La Central del Circ és un espai de creació, entrenament, assaig i formació de professionals de les arts del circ. La seva missió és donar suport als artistes de circ en la creació, gestió i producció dels seus espectacles per a promoure aquest art. Enguany, podrem gaudir del show que tres artistes de La Central del Circ ens oferiran amb un espectacle fresc i divertit per a petits i grans amb molt d'humor, malabars, monocicles i inclús, la roda Cyr. Cal veure-ho per a creure-ho!
  Tallers de grafiti
  Vols aprendre l'art del spray? Graffic Impact, format per Radok i Kene, son un equip amb anys d'experiència en treballs artístics com la creació de murals, aerografia, disseny d'imatge gràfica, exposicions… que ens ajudaran a convertir qualsevol idea en realitat! Ells dos, a més de ser el motor de l'equip que realitzarà els graffitis en viu sobre els artistes del Cruïlla, s'encarregaràn d'organitzar un taller on els menuts i joves podràn experimentar l'art i misteri del graffiti.
  Dibuixa el teu camí
  Infància Natural i Save The Children faran una acció en conjunt amb l'objectiu de crear consciència de la causa infantil dels refugiats com un dels problemes socials més greus que vivim avui en dia. Amb patinets i pintura com les dues eines principals, explorarem el moviment i el color fent camins i rutes de diferents colors sobre un mapa mundi. Amb això, construirem un món ple de camins de colors per a demostrar que les fronteres en realitat no existeixin si tu trenques amb elles.
  Tags: 10juliol, Actua Produccions, amics, art, Bosc Urbà, cruillabarcelona, Cruillaesmes, diumenge, família, festival cruilla, grafiti, grans, Guixot de 8, Infància Natural, La central del circ, malabars, musica, nenes, nens, petits, Save The Children, somCruilla, Think Big Project